Interessante plekke in die Cederberg-area om te besoek - My Cederberg
Interessante plekke in die Cederberg-area om te besoek
Die Cederberge is geleë sowat 160 km van Kaapstad en daar is hope interessante besienswaardighede en plekke om te besoek, elk met 'n unieke styl en atmosfeer. Daar is 'n oorvloed attraksies om te geniet en te veel om op een slag te noem, so ons gaan elke week vyf doendinge in die Cederberg-area met julle deel!
Indien jy ooit die voorreg het om hierdie spesiale area te besoek, is hier 'n paar plekke om te verken!
Bushmans Kloof Wildernis-oord
Volgens die vyfster-oord se webtuiste is dit die perfekte plek waar luuksheid en wildernis saamkom om 'n rustige wegbreek aan die voet van die Cederberge te skep. Met die kalm atmosfeer en asemrowende uitsigte, kan Bushmans Kloof nie misgeloop word nie!
Besoek gerus hul webtuiste by www.bushmanskloof.co.za vir verdere inligting.
Die gewilde restaurant, geleë in 'n 1905 Victoriaanse huis op Clanwilliam, is wyd bekend vir hul biefstuk en sappige vleisgeregte. Met 'n kroeg waar mengeldrankies bedien word en 'n groot verskeidenheid geregte op hul spyskaart, is dit die top keuse vir die hele familie. Besprekings moet egter vooraf gedoen word om 'n opening te kry.
Die besonderse gastehuis is geleë in 'n pragtige Victoriaanse huis op Clanwilliam. Dit skep 'n rustige hawe vir enigeen wat dit geniet om in 'n stylvolle, maar unieke gastehuis te oornag. Op hul webtuiste www.ndedemalodge.co.za is daar foto's van die ruim kamers en jy kan daar ook meer inligting oor besprekings kry.
Rooibos Bpk is 'n trotse, wêreldwye verskaffer van Rooibos sedert 1954, wat beslis 'n maatskappy is om te besoek! Daar is ook 'n winkel wat allerlei Rooibos-produkte verkoop. Om meer uit te vind oor Rooibos Bpk, besoek asseblief hul webtuiste by www.rooibosltd.co.za. Jy sal nie spyt wees as jy hier 'n draai gemaak het nie.
Die Middelberg-pas is geleë op die R303 tussen Citrusdal en die Koue Bokkeveld in die Cederberge. Dit is 'n wonderlike roete om te volg omdat dit geskik is vir enige voertuig! Jy kan rustig bestuur en die pragtige uitsigte aanskou wat hierdie area bied.
Die Cederberg-area is beslis een van die mooiste plekke in ons land en daar is soveel meer om te doen en sien as wat op hierdie lys genoem is, so jy sal vir jouself moet gaan sien!
Wellbeing retreats in Prince Albert
There comes a time when you are exhausted and simply need to get away from everything. Lying in bed...
The seventh Leesfees in Prince Albert
Any lover of literature is prone to celebrating the beauty of words in solitude. Books, like most other forms of...
Clanwilliam Veldblomskou hou openingsaand
Op Donderdag, 23 Augustus, vind die openingseremonie van die Clanwilliam Veldblomskou plaas. Die hele gemeenskap word genooi om die...
'n Valentynsgeskenk van Namakwa Toere
Die nuwe jaar is een maand oud en vir baie mense is die vakansie al klaar net 'n fluistering...
Hartenbos Seefront – perfekte vermaak vir groot en klein
Geleë in een van ons land se mooiste areas, kan besoekers nie genoeg kry van die groot verskeidenheid winkeltjies...
Museumdag by Ou Tronk Museum gevier
Op Vrydag, 18 Mei as deel van Nasionale Museumdag, het die Ou Tronk Museum op Clanwilliam 'n besoek van...
Besoek hierdie vyf plekke in Cederberg-area!
Die Cederberg-area is stampvol opwindende aktiwiteite vir almal se smaak, hier is dus nog vyf plekke in die Cederberg-area...